L'Ajuntament de Bétera renova el parc infantil de Vall de Flors II
Sin fecha

L'Ajuntament de Bétera, a través de la Regidoria de Parcs i Jardins, continua renovant tots i cada un dels parcs infantils de Bétera. En esta ocasió s'ha actuat sobre la zona infantil situada a Vall de Flors II.

El parc de 130 m² es trobava en molt males condicions, amb uns gronxadors de fusta molt deteriorats, de manera que la regidoria ha invertit 17.155 euros en condicionar este parc tan demandat pels veïns de la zona.

L'actuació ha consistit a substituir la vella zona de jocs per una nova. S'ha col·locat un nou tobogan, un balancí i un gronxador sobre paviment de seguretat de cautxú de diversos colors. A més també s'han substituït els vells bancs per uns nous.

"La regidoria de Parcs i Jardins seguix renovant tots els parcs del municipi, ara hem acabat el de la Vall de Flors i esta mateixa setmana comencen les obres al parc del Romeral i el mes de novembre començaran les obres al parc del carrer Joanot Martorell", ha anunciat la regidora de l'àrea Cristina Ballesteros (PSPV-PSOE).